এসব দাবিতে আন্দোলনকে বেগবান করতে সংগঠন শক্তিশালী করার তাগিদ দিয়ে তিনি বলেন, এই দাবিতে জাতীয় ঐক্যমত সৃষ্টির চেষ্টা করছি। বিভিন্ন রাজনৈতিক দলগুলোর সাথে আমরা কথা-বার্তা বলছি যাতে করে আমরা জাতীয়ভাবে ঐক্যবদ্ধ হয়ে আগামীতে নির্বাচন ও ভোটের অধিকার ফিরিয়ে আনতে পারি। আমাদের একটিই চ্যালেঞ্জ তা হলো- গণতন্ত্রকে আবার ফিরে পেতে চাই। গণতন্ত্র বলতে আমরা বুঝাই বিচার বিভাগের স্বাধীনতা, সংবাদপত্রের স্বাধীনতা, আইনের শাসন, মৌলিক অধিকার সংরক্ষন। সেই গণতন্ত্র এখন নাই। এটা আমাদের জন্য নয়, দেশের মানুষের মঙ্গলের জন্য ফিরিয়ে আনতে হবে।”